als_Latn dik_Latn sag_Latn
KOSOVE– Presidenti i Kosovës ka reaguar pas vendimit të gjykatës në Colmar të Francës për lirimin e Ramush Haradinajt. Përmes një statusi në ‘Facebook’, Hashim Thaçi shkruan se lirimi i Haradiajt është një lajm i mirë, ndërsa me këtë vendim u vërtetuan shpifjet e shërbimeve serbe kundër UCK-së.
“Vendimi i Gjykatës së Colmar, që z. Haradinaj të kthehet në Kosovë është lajm i mirë për familjen Haradinaj, për bashkëpunëtorët e tij dhe gjithë Kosovën. Edhe një herë u vërtetua që shpifjet e shërbimeve serbe kundër Ushtrisë Çlirimtare të Kosovës janë të paqëndrueshme dhe nuk përfillen nga bota demokratike”, shkruan Thaçi në Facebook.
Ish-kryeministri i Kosovës dhe kryetar i Aleancës për Ardhmërinë e Kosovës, është ndaluar nga policia franceze më 4 janar, në bazë të një urdhër-arresti ndërkombëtar të lëshuar nga Serbia përmes Interpolit. Ai akuzohet nga drejtësia e Serbisë për krime lufte.
(d.d/BalkanWeb)
als_Latn als_Latn als_Latn kab_Latn